A DILUVIÁLIS MOCSÁRLÖSZRŐL. 215 
Hasonló kevert faunát találunk a tardoskeddi téglavetőben is. 
Muzsla község mellett a szárazföldi lösz alatt levő mocsárlöszben 
(3. ábra) a következő csigákat találjuk : 
Helix (Arionta) arbustrorum, L. 
c  (Fruticicola) hispida, L. 
Succinea (Amphibina) Pfeifferi, Ross. 
c (Lucena) oblonga, DRAP. 
Puppa muscorum, L. sp. 
Clausilia lubrica, MünL. sp. 
( pumilla, ZIEGL. sp. 
Plamorbis (Tropodiscus) umbilicatus, MÜLL. 
( (Gyrorbis) spirorbis, L. 
Limnaea (Lymnophysa) palustris, MüLL. 
( (Gulnaria) ovata, DRAP. 
. Bithynea tentaculata, LINNÉ. 
Hasonló kevert faunáról több geologus is megemlékezik, pl. Lóczy 
úr ÁAradról, Makóról, Haravárs úr Bajmokról stb. Talán mindenütt azo- 
nosíthatnók ezt a kőzetet, a melyikben ilyen kevert fauna előfordul, a 
mocsárlöszszel. 
Valamennyi faunából látjuk, hogy az egy typusos mocsárfauna, a 
melyhez szárazföldi fajok is társulnak, mert ez utóbbiak a mocsári növé- 
nyeken élve, a vízbe eshettek, hol a mocsári faunával összekeveredtek. 
Jellemző továbbá a mocsárlöszre az ott előforduló mészconcrettók 
elhelyezkedése is, mert a míg a mészconcretiók a szárazföldi löszben leg- 
inkább csak állnak, addig a mocsárlöszben fekve fordulnak elő. 
A mocsárlösz továbbá a vastagabb rétegeken kívül vékonyabb ré. 
tegzést, olykor egészen finom leveles rétegzést is mutat. 
A mi a mocsárlösz szinét illeti, arra nézve azt jegyezhetjük meg, 
hogy az rendesen fehéres vagy világossárgás ; de nincs kizárva, hogy az 
teljesen olyan sárga szinű is, mint a szárazföldi lösz. 
A mocsárlöszterületnek a szárazföldi löszterülettől való megkülöm- 
böztetése sokszor annak felső rétege alapján nem nagy nehézségekbe kerül. 
A mocsárlösz termőrétege rendesen a szárazföldinél állandóan nyir- 
kosabb, de azért soha sem nagyon nedves, és viszont sohasem szárad ki 
olyannyira, mint azt a szárazföldi lösz termőtalajánál konstatálni lehet. 
Tekintve azt, hogy a mocsárlöszterület állandóan nedvesebb volt, mindig 
bujább és gazdagabb flóra tenyészett rajta, mint a szárazföldi löszön; 
ezért a felső termő rétege is sokkal vastagabb és humuszosabb. 
A mocsárlösz termő talajneme rendesen több-kevesebb meszet is 
tartalmaz, de egyéb tápanyagokban sem lehet szegény, mert a rajta élő 
növények jól diszlenek. 
